Nettsusum nettsusum, tamezwarut akka i d-nettruṛebba si tattalt, kerfen-aneγ uqbel ad nebdu tikli, tis snat ur nḥemmel ara ad neg aγbel ama i yargazen nneγ ama i warraw-nneγ…nezṛa irgazen hcicit, irgazen ur ǧhiden ara... Irgazen, si beṛṛa ad tentwaliḍ d uzal ma zdaxel d uffal ! Mačči am tilawin, s ufella ttbanent-d uffal, zdaxel d uzal. Irgazen, ciṭaḥ kan akka ad ten-yeffeγ laεqel, ulac ur ǧhiden ara msakit, ur zmiren ara…xas niteni γilen ǧehden…γilen mi refden tacekkaṛt n wewren neγ n siman s ufella n weγyul d tinna i d leǧhada. Γilen d tifelucin i d leǧhada…ur zṛin ara lǧehd yettili zdaxel…lğehd d tasa d ssbeṛ. Irgazen ula ur ǧhiden ara degmi i dasennettawi, i neseḥbibir fell-asen…nesmenyaf ad nesusem, ad nar γer daxel walla ad nuγal deg ulawi nnsen…axataṛ daγen, ma helken d nkwenti i yettawqaεn a tilufa…nesmenyaf ad nehlak nkwenti wala niteni! Andakan a tezṛeḍ a mmi ḥebbu: tameṭṭut ad tehlek, ad tkemmel cγel-is, amzun ulac i yellan. Ma yella d lahlak kan aṛqaq, iaεggalen ur zeṛṛen ara yakw. Ma yella d argaz, a mmi ḥebbu, ma tifdent-is a 54